CELEX: 62009TN0020
Language: lv
Date: 2009-01-16 00:00:00
Title: Lieta T-20/09 P: Apelācijas sūdzība, ko par Civildienesta tiesas 2008. gada 4. novembra spriedumu lietā F-41/06 Marcuccio /Komisija 2009. gada 16. janvārī iesniegusi Eiropas Kopienu Komisija

7.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 55/49
            
         Apelācijas sūdzība, ko par Civildienesta tiesas 2008. gada 4. novembra spriedumu lietā F-41/06 Marcuccio/Komisija 2009. gada 16. janvārī iesniegusi Eiropas Kopienu Komisija
   (Lieta T-20/09 P)
   (2009/C 55/87)
   Tiesvedības valoda — itāļu
   Lietas dalībnieki
   
      Apelācijas sūdzības iesniedzēja: Eiropas Kopienu Komisija (pārstāvji — A. Dal Ferro, advokāts, C. Berardis-Kayser, J. Currall, pārstāvji)
   
      Cits lietas dalībnieks: Luigi Marcuccio, Tricase (Itālija)
   Apelācijas sūdzības iesniedzējas prasījumi
   
               —
            
            
               atcelt pārsūdzēto spriedumu;
            
         
               —
            
            
               nodot lietu atpakaļ Civildienesta tiesai pārējo prasītāja prasības pamatu izskatīšanai.
            
         Pamati un galvenie argumenti
   Ar šo apelācijas sūdzību tiek apstrīdēts Civildienesta tiesas 2008. gada 4. novembra spriedums, ar kuru tika atcelts apelācijas sūdzības iesniedzējas 2005. gada 30. maija lēmums, saskaņā ar kuru prasītājam pirmajā instancē tika noteikts pienākums pārtraukt pildīt savus dienesta pienākumus invaliditātes dēļ, kuru bija konstatējusi Invaliditātes komisija. Turklāt Civildienesta tiesa piesprieda atlīdzināt EUR 3 000 par radīto morālo kaitējumu.
   Atcelšana ir pamatota tikai ar pirmā apelācijas sūdzības pamata apmierināšanu, saskaņā ar kuru nav norādīts pamatojums.
   Šajā sakarā apelācijas sūdzības iesniedzēja norāda, ka Pirmā instances tiesa, pieņemot šādu nolēmumu, pieļāva kļūdas tiesību piemērošanā, jo būtībā noteica, ka ārstiem, kuri piedalījās invaliditātes procesā, kas ir balstīts uz Civildienesta noteikumu 53., 59. un 78. punktu, papildus saviem secinājumiem ir jāiesniedz pamatojums, kas ir līdzīgs tam, kuru 73. panta nozīmē ir jāiesniedz saskaņā ar procedūru saistībā ar arodslimību vai negadījumu. Līdz ar to pēc Komisijas uzskatiem Civildienesta tiesa ir sajaukusi divas procedūras, kā rezultāta nepamatoti tiek apgrūtinātas procedūras saistībā ar invaliditāti.